Was esch das för es Liechtli?  Was esch das för e Schiin?  De Chlaus met de Latärne lauft grad de Wald dury.    Si Esel, dä hed glaade,  är rüeft, J-a, J-a!  Höt darf ech med mim Meischter, emol is Stedtli go!    Im Sack, do heds vill Nössli,  Gritibänze ond Zemmedschtärn,  die träg ech, wär's e Zentner, för d'Chende eifach gärn!    Aber die tusigs Ruete,  die ha ech ofem Strech,  die bruucht mi guete Meischter, ja ned emol för mech.    Ech folge ehm gärn of's Wörtli,  ond laufe, was ech cha,  die liebe Chend im Stedtli, müend doch au öppis ha!